Višegradska kapi-kula

Višegradska kapi-kula ili Višegradska kapija nalazi se u sklopu bedema vratničkog grada, sjeveroistočno od Bijele tabije, na lokalitetu Carina u opštini Stari grad u Sarajevu. Sastavni dio fortifikacione arhitekture vratničkog grada čine bedemi, tabije, kapi-kule i kapijice, izgrađene na inicijativu bosanskog namjesnika Ahmed-paše Rustempašića u periodu od 1729. do 1739. godine. Višegradska kapi-kula zidana je od grubo tesanog kamena krečnjaka i sedre od strane dubrovačkih zidara. U osnovici je kvadrat, u sredini je prolaz pokriven bačvastim svodom. Pokrivena je drvenom krovnom konstrukcijom. Krov je četvorovodan, pokriven šindrom. Višegradska kapi-kula se nalazi unutar graditeljske cjeline Stari grad Vratnik koja je proglašena Nacionalnim spomenikom Bosne i Hercegovine 2005. godine. Vanjski linkovi Općina Stari Grad - Obnovljena Višegradska kapi-kula Komisija za očuvanje nacionalnih spomenika - Graditeljska cjelina – Stari grad Vratnik u Sarajevu